Държавен вестник, бр. 107, 2023 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  107
ва територията на Федерална републи­
ка Германия, както и територията на 
морското дъно, неговото подпочвено 
пространство и водния стълб над тях, 
прилежащи към териториалното море, 
където Федерална република Герма­
ния упражнява суверенни права или 
юрисдикция в съответствие с междуна­
родното право и нейното национално 
законодателство за целите на изслед­
ването, използването, запазването и 
управлението на живите и неживите 
природни богатства или за производ­
ството на енергия от възобновяеми 
енергийни източници;“.
Член 4
Алинея 2 на чл. 22 „Премахване на двойното 
данъчно облагане“ се изменя така:
„2. В България двойното данъчно облагане 
се премахва, както следва: 
а) когато местно лице на България по­
лучава доходи, които в съответствие с 
разпоредбите на тази спогодба могат 
да се облагат с данък в Германия, 
България ще допусне като приспа­
дане от данъка върху доходите на 
това местно лице сума, равна на 
данъка върху доходите, платен в 
Германия; такова приспадане обаче 
няма да надвишава тази част от да­
нъка върху доходите, изчислен преди 
приспадането, която е причислима 
към доходите, които могат да бъдат 
обложени с данък в Германия; 
б) когато, в съответствие с която и 
да е разпоредба на тази спогодба, 
получените доходи от местно лице 
на България са освободени от обла­
гане с данък в България, България 
може независимо от това да вземе 
предвид освободените доходи при 
изчисляване на размера на данъка 
върху останалите доходи на това 
местно лице.“
Член 5
Алинея 2 на чл. 24 „Процедура по взаимно 
споразумение“ се изменя така:
„2. Компетентният орган, ако счете, че 
възражението е основателно, и ако не е в 
състояние да достигне сам до удовлетвори­
телно разрешение, полага усилия да реши 
случая посредством взаимно споразумение с 
компетентния орган на другата договаряща 
държава с оглед да се избегне данъчно облага­
не, което не е в съответствие със спогодбата. 
Всяко постигнато споразумение се прилага 
независимо от сроковете, предвидени в наци­
оналното законодателство на договарящите 
държави. Когато компетентен орган не счете, 
че възражението на данъкоплатеца е осно­
вателно, той уведомява или се консултира с 
компетентния орган на другата договаряща 
държава без забавяне.“
Член 6
Член 28 „Прилагане на спогодбата в осо­
бени случаи“ се изменя така:
„Член 28 
Предотвратяване на злоупотреби 
със спогодбата
1. Тази спогодба няма да се тълкува в 
смисъл, че едната договаряща държава е огра­
ничена при прилагането на своите вътрешни 
законови разпоредби за предотвратяване от­
клонението или заобикалянето на данъчното 
облагане. Ако предходната разпоредба доведе 
до двойно данъчно облагане, компетентните 
органи ще се консултират помежду си по 
реда на чл. 24, ал. 3 за избягване на двойното 
данъчно облагане.
2. Независимо от другите разпоредби на тази 
спогодба облекчение съгласно тази спогодба 
няма да бъде предоставяно по отношение на 
елемент от доход или имущество, ако може 
обосновано да се приеме, имайки предвид 
всички относими факти и обстоятелства, че 
получаването на това облекчение е една от 
основните цели на която и да е договореност 
или сделка, които имат за резултат пряко или 
непряко това облекчение, освен ако е устано­
вено, че предоставянето на това облекчение 
при тези обстоятелства е в съответствие с 
предмета и целите на съответните разпоредби 
на тази спогодба.“
Член 7
Заглавието на протокола към спогодбата 
и изречението, следващо заглавието, се из­
менят така:
„Протокол
към Спогодбата между Република България и 
Федерална република Германия за избягване 
на двойното данъчно облагане на доходите 
и имуществото и за предотвратяване на от­
клонението и заобикалянето на данъчното 
облагане
Република България и Федерална репуб­
лика Германия се договориха за следните 
разпоредби, които са неразделна част от 
спогодбата:“.
Член 8
Точка 5 от протокола към спогодбата се 
заличава.
Член 9
1. Този протокол за изменение подлежи на 
ратификация. Ратификационните документи 
се разменят възможно най-скоро.
2. Този протокол за изменение влиза в 
сила в деня на размяна на ратификационни­